กรมการแพทย์แผนไทยฯ แนะใช้พืชผักสมุนไพรพื้นบ้านดูแลสุขภาพกาย-ใจ ในยุค NEW NORMAL ช่วยให้ร่างกายแข็งแรง รับมือกับโรคโควิด-19
กรมการแพทย์แผนไทยฯ แนะใช้พืชผักสมุนไพรพื้นบ้านดูแลสุขภาพกาย-ใจ ในยุค NEW NORMAL ช่วยให้ร่างกายแข็งแรง รับมือกับโรคโควิด-19 นพ.สรรพงศ์ ฤทธิรักษา รองอธิบดีกรมการแพทย์แผนไทยและการแพทย์ทางเลือก กล่าวว่า จากสถานการณ์การแพร่ระบาดของโรคโควิด-19 ทำให้ประชาชนเกิดวิถีชีวิตปกติแบบใหม่ทางด้านสังคม (NEW NORMAL) บางคนต้องเปลี่ยนวิถีชีวิตความเป็นอยู่ อาจต้องทำงานที่บ้าน (Work from home) มากขึ้น สิ่งที่ตามมา คือ พฤติกรรมการบริโภคอาหารไม่ถูกสุขลักษณะตามหลักโภชนาการ เสี่ยงต่อการเกิดโรคอ้วน โรคเบาหวาน โรคความดันโลหิตสูง ฯลฯ กรมการแพทย์แผนไทยฯ จึงขอแนะวิธีดูแลสุขภาพกาย-ใจ ตามศาสตร์แผนไทย ในยุค NEW NORMALนำวิถีชีวิต slow life ตามแบบแพทย์แผนไทยมาใช้ เน้นใช้ชีวิตติดธรรมชาติ 2 ด้าน คือ ด้านร่างกาย  กินอาหารปรุงจากพืชผักสมุนไพรพืชสวนครัวที่ปลูกได้เองในบ้าน ซึ่งพืชผักสมุนไพรไทยมีจำนวนมากที่เป็นผักกริมรั้ว ปลูกได้ง่าย แบ่งเป็น 3 กลุ่มใหญ่ คือ กลุ่มพืชผักที่ช่วยกระตุ้นภูมิคุ้มกันร่างกาย อาทิ เห็ดต่างๆ สามารถนำมาทำเมนูต้านหวัดอย่างต้มยำได้ กลุ่ม 2 คือมีฤทธิ์ต้านอนุมูลอิสระ ได้แก่ พืชผักพื้นบ้าน อาทิ มะระ คะน้า ใบเหลียง กระเพรา และกลุ่ม 3 คือมีสารเคอร์ซีติน ช่วยลดโอกาสติดเชื้อทางเดินหายใจหรือไวรัสต่างๆ อาทิ หอมแดง หอมหัวใหญ่ มะรุม ใบหม่อน แอปเปิล ขมิ้น ข่า ตะไคร้ ซึ่งการนำพืชผักสมุนไพรสวนครัวมาปรุงอาหารนอกจากจะได้เรื่องสุขภาพกาย แต่การลงมือปลูกยังช่วยบำบัดจิตใจ ทำให้ครอบครัวมีเวลาทำกิจกรรมร่วมกัน และยังช่วยประหยัดค่าใช้จ่ายในช่วงนี้ด้วย